OzLabs/hebrew-wiki-articles huggingface dataset:
יום הילדה הבין-לאומי

יום הילדה הוא מועד בין-לאומי, המצוין כל שנה ב-11 באוקטובר, ומוכר על ידי האומות המאוחדות משנת 2011. המטרה המרכזית של יום זה היא להעלות את המודעות לגבי הילדות בכל העולם ולהראות את חשיבותן.

== רקע לקביעת היום ==
בשנת 2011 החליטה עצרת האומות המאוחדות לחגוג את יום הילדה ב-11 באוקטובר תוך כדי הדגשה שיש יום לאמהות ולמשפחה אבל אין יום לילדות ושצריך להיות יום כזה במיוחד לאור כך שישנן בעיות רבות איתן מתמודדות ילדות כיום, כגון זנות, מסחר ואי שוויון.

== היסטוריה ==
ההחלטה לציין יום זה התחילה כרעיון שהגה הארגון למען זכויות האדם שנקרא "plan international" בקנדה. נציגי החברה פנו לממשלה הקנדית במטרה לערב את הא"ום. התוכנית להקמת יום זה הוצעה בעצרת הכללית של האומות המאוחדות. ב-11 באוקטובר 2011 החליט האו"ם להעביר רעיון זה כיום גלובלי.

ההחלטה קובעת כי "יום הילדה" נועד להכיר בהעצמתן והשקעתן של בנות, בחשיבותן בשינוי התפיסה הלאומית והכלכלית, בהשגת כל יעדי הפיתוח של המילניום, ובכלל לחיסול העוני הקיצוני ולקידום השוויון בין שני המינים.

הנושאים במהלך השנים

בכל שנה נבחר נושא ליום הילדה:
* 2012 - "סיום נישואי ילדים"
* 2013 - "חודש לחינוך הבנות".
* 2014 - "העצמת נערות מתבגרות: סיום מעגל האלימות".
* 2015 - "כוחה של הנערה המתבגרת: חזון לשנת 2030".
* 2016 - "המטרות של בנות=מטרות. מה נחשב עבור בנות?"
* 2017 - "הבנות לפני במהלך ואחרי המשברים".
* 2018 - "מיומנות חיל הנעורים".

== חגיגות היום ברחבי העולם ==
ישנם אירועים שונים לציון "יום הילדה" בכל העולם. המימון של אירועים אלה הוא שונה: חלקו מהאו"ם חלקו ממובאי.

בשנת 2012 בנות בדרום אפריקה חילקו חולצות טי שירט כדי להנציח את מאבק ה"black sash", מאבק לא אלים שניהלו נשים לבנוניות כדי להילחם על זכויותיהן. אירוע של יום שלם התרחש בגדה של לונדון ב-2013 שכלל מופעי תיאטרון להעצמת נשים, בנוסף ב-2014 לונדון קיימה את פסטיבל wow להעצמת נשים ובשנת 2016, ברק אובמה, נשיא ארצות הברית פרסם כרזה שמביעה תמיכה בשוויון בין שני המינים. המדיה החברתית משתמשת בהאשטג "The day of the girl" כדי לעקוב אחרי אירועי היום.

בבתי הספר בישראל עושים מגוון פעילויות ליום זה, כמו הקראת סיפורים ופעילויות מיוחדות רק לבנות.

==ראו גם==
* יום הילד הבין-לאומי
* יום האישה הבין-לאומי

==קישורים חיצוניים==

* 
* 

== הערות שוליים ==

קטגוריה:מועדי האומות המאוחדות
קטגוריה:אירועים בחודש אוקטובר
קטגוריה:ימי מודעות לנשים
שחף כהה

שחפים כהים בתעופה ב[[עומאן.]]
שחף כהה (שם מדעי: Ichthyaetus hemprichii) הוא מין עוף ממשפחת השחפים, מסדרת החופמאים.

שחף זה אינו בסכנת הכחדה אף על פי שמגמת אוכלוסיית השחפים הולכת ופוחתת בזמן האחרון. ואף על פי כן האוכלוסייה של השחפים גדולה מאוד.

Ichthyaetus hemprichii

== תיאור המין ==
השחף הכהה הוא שחף בינוני בגודלו. הוא דומה מאוד לשחף לבן עין, אך כבד יותר ממנו. אורך גופו הוא 42–45 ס"מ. מוטת כנפיו עשויה להגיע ל-105 עד 113 ס"מ. בחלק הגוף העליון צבעו בעיקר חום, ובחלק התחתון צבעו אפרפר לבן. צבע מקורו צהוב בדומה לשאר השחפים, אך בקצה המקור צבעו אדום, כך שאם מסתכלים מקרוב אפשר להבדיל בינו לבין שחף "לבן עין". צבע רגליו ירוק זית ואם מביטים ממרחק גדול יש קושי להבדיל בינו לבין חמסן.

== תפוצה ומגמות אוכלוסין ==
רוב אוכלוסיית השחפים הכהים נמצאת באזור האוקיינוס ההודי בחופי איחוד האמירויות הערביות, בחופי ים סוף וחלק קטן מהם במפרץ עומאן ובמפרץ הפרסי. לעיתים רחוקות ניתן למצוא אותו גם בישראל. הוא נצפה חמש פעמים בארץ, מתוכן ארבע פעמים במפרץ אילת.

השחף הכהה אינו נמצא סכנת ההכחדה למרות הירידה במגמת האוכלוסין של השחפים. מרחב המחיה של השחפים הכהים הוא 7,050,000 קמ"ר, חלקו בים וחלקו ביבשה. השחף מתגורר בשני אזורים אלה אבל בעיקר סמוך לחופי ים ומפרצים.

== קישורים חיצוניים ==

*[https://www.birds.org.il/he/species-page.aspx?speciesId=229 שחף לבן עין], אתר הצפרות הישראלי
== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1853
קטגוריה:טקסונים שתוארו בידי קרל פרידריך ברוך
קטגוריה:שחפיים
אלפא רומיאו ג'ולייטה (1977)

אלפא רומיאו ג'ולייטה (1977) (באיטלקית: Alfa Romeo Giulietta (1977)) היא מכונית סלון, המוגדרת כמכונית קומפקטית, מתוצרת יצרנית הרכב האיטלקית אלפא רומיאו אשר יוצרה באיטליה בין השנים 1977–1985.

=="אלפא רומיאו ג'ולייטה (1977)"==
 
* יוצרו 379,691 יחידות.
* קוד דגם "אלפא רומיאו ג'ולייטה" (1977): "Type 116" (באיטלקית: "Tipo 116").
* 4 דלתות.
* 5 נוסעים.
* מנוע קדמי.
* מנוע הנעה אחורית.
* דגמי "אלפא רומיאו ג'ולייטה (1977)" שירתו כניידות משטרה במשטרת איטליה ב-"Polizia di Stato" .

==סדרות "אלפא רומיאו ג'ולייטה (1977)"==

===סדרה ראשונה (1977-1981)===
* "1.3".
* "1.6".
* "1.8" (מאפריל 1979).
* "2.0 Super" (משנת 1980)
===סדרה שנייה (1981-1983)===
* "1.3".
* "1.6".
* "1.8".
* "2.0 Ti" (משנת 1982).
===סדרה שלישית (1983-1985)===
* "1.6".
* "1.6 L".
* "1.8".
* "2.0".
* "2.0 TD".
* "2.0 TD L".
== תמונות ==
<gallery mode="packed" heights="100">
קובץ:Mondial de l'Automobile 2010, Paris - France (5058403831).jpg | "אלפא רומיאו ג'ולייטה (1977)" 
קובץ:Alfa Romeo Giulietta 1984.jpg | "אלפא רומיאו ג'ולייטה (1977)", שנת 1984 
קובץ:Giulietta (nuova)-Exterieur.jpg | "אלפא רומיאו ג'ולייטה (1977)" 
קובץ:Nationale oldtimerdag Zandvoort 2010, 1983 ALFA ROMEO GIULIETTA 1,6 , KH-02-KS.JPG | "אלפא רומיאו ג'ולייטה (1977)", שנת 1983 
קובץ:ALFA ROMEO plancia strumenti GIULIETTA, 1981.png | "אלפא רומיאו ג'ולייטה (1977)", שנת 1981 - מבט ללוח מחוונים
קובץ:FCC Poděbrady 2017 40b. Alfa Romeo Giulietta 2.0.jpg | "אלפא רומיאו ג'ולייטה (1977)" 
קובץ:Alfa Romeo Giulietta Typ 116 rear 20081007.jpg | "אלפא רומיאו ג'ולייטה (1977)" 
</gallery>
<gallery mode="packed" heights="120">
קובץ:Polizia di stato giulietta.JPG | "אלפא רומיאו ג'ולייטה (1977)" - ניידת משטרה במשטרת איטליה 
קובץ:Alfa Romeo, polizia 54164 photo-2.JPG | "אלפא רומיאו ג'ולייטה (1977)" - ניידת משטרה במשטרת איטליה 
קובץ:Alfa Romeo, polizia 54164 photo-1.JPG | "אלפא רומיאו ג'ולייטה (1977)" - ניידת משטרה במשטרת איטליה 
</gallery>
==ראו גם==
* אלפא רומיאו
* אלפא רומיאו 75
* אלפא רומיאו 155
* אלפא רומיאו ג'ולייטה (1954)

==קישורים חיצוניים==

* 
==הערות שוליים==

קטגוריה:מכוניות סלון
ג'ולייטה
קטגוריה:דגמי מכוניות שהושקו ב-1977
קטגוריה:כלי רכב איטלקיים
טיסה 302 של אתיופיאן איירליינס

טיסה 302 של אתיופיאן איירליינס, הייתה טיסה במטוס בואינג 737 MAX 8 אשר התרסק בבוקר יום ראשון 10 במרץ 2019 ליד העיר דברה זית בעת שעשה את דרכו מנמל התעופה בולה באדיס אבבה שבאתיופיה לנמל התעופה הבינלאומי ג'ומו קניאטה בניירובי שבקניה, כשעל סיפונו 149 נוסעים ו-8 אנשי צוות. הטיסה המריאה בשעה 08:38 והקשר עם המטוס נותק ב-08:44. כל נוסעי המטוס נהרגו בהתרסקות, בהם שני ישראלים.

המטוס שהתרסק נמסר לחברה ב-15 בנובמבר 2018, כארבעה חודשים בלבד לפני ההתרסקות.

הועלו חששות באשר לבטיחותו של המטוס, שכן 4.5 חודשים טרם התאונה, ב-29 באוקטובר 2018, אירעה התרסקות נוספת באותו סוג מטוס, בטיסה 610 של ליון אייר, בה נספו כל 189 הנוסעים ואנשי הצוות.

בעקבות התאונה הורו ממשלות וחברות תעופה רבות לקרקע את כל מטוסי בואינג מדגם 737 MAX, בהן ממשלת סין, גרמניה, אוסטרליה, מלזיה, אינדונזיה, עומאן, סינגפור, דרום קוריאה, בריטניה, צרפת ואירלנד, וחברות תעופה נוספות החליטו לקרקע את כלל צי מטוסי הבואינג 737 MAX שברשותם, ללא קשר להוראת הרגולטור.

בשיא המשבר כשליש ממטוסי בואינג 737 MAX בעולם קורקעו ומניית חברת בואינג איבדה כ-27 מיליארד דולר משוויה תוך יומיים. ב-13 במרץ 2019 חברת בואינג המליצה לקרקע את כל 350 מטוסי הנוסעים מדגם בואינג 737 MAX, לאחר שנשיא ארצות הברית טראמפ קרקע את המטוסים בארצות הברית. המטוס נשאר מקורקע עד 9 בדצמבר 2020.

==נוסעים==
מספר הקורבנות לפי לאום:

{| class="wikitable sortable mw-collapsible mw-collapsed"
! לאום
! מספר הקורבנות
|-
| 
| 32
|-
| 
| 18
|-
| 
| 9
|-
| 
| 8
|-
| 
| 7
|-
| 
| 8
|-
| 
| 7
|-
| 
| 7
|-
| 
| 6
|-
| 
| 5
|-
| 
| 4
|-
| 
| 4
|-
| 
| 1
|-
| 
| 3
|-
| 
| 3
|-
| 
| 3
|-
| 
| 2
|-
| 
| 2
|-
| 
| 2
|-
| 
| 2
|-
| 
| 1
|-
|
|1
|-
|
|1
|-
|
|1
|-
| 
| 1
|-
| 
| 1
|-
| 
| 1
|-
| 
| 1
|-
| 
| 1
|-
| 
| 1
|-
|
|1
|-
|
|1
|-
| 
| 1
|-
|
|1
|-
| 
| 1
|-
| 
| 1
|-
| 
| 1
|}

==קישורים חיצוניים==

* 
* 

==הערות שוליים==

אתיופיאן איירליינס, 0302
קטגוריה:אתיופיאן איירליינס
אתיופיאן איירליינס, 0302
אתיופיאן איירליינס, 0302
אתיופיאן איירליינס, 0302
קטגוריה:קניה: תחבורה
קצב הנשימה

קצב הנשימה הוא סימן רפואי, מן הסימנים החיוניים, המבטא את פעולתה של מערכת נשימות בדקה. באדם בוגר קצב הנשימה התקין הוא 12–20 נשימות בדקה. הקצב מבוקר על ידי מרכז הנשימה בגזע המוח. מצבים פיזיולוגיים ומצבי מחלה שונים עלולים להביא לעלייה בקצב הנשימה (טכיפנאה), לירידה בקצב הנשימה (ברדיפנאה) ואף לדום נשימה (אפנאה).

== מדידה ==
בבדיקה הגופנית קצב הנשימה נמדד במנוחה על ידי מניית מספר הנשימות בדקה, כפי שהן באות לידי ביטוי בעליית בית החזה. מניית מספר הנשימות בחצי דקה והכפלת מספר זה בשתיים, נותנת קירוב טוב לקצב הנשימה. מכיוון שמודעות לנשימה משפיעה על קצב הנשימה, הבדיקה מתבצעת על פי רוב בעת הסחת הדעת מהנשימה.

שיטות נוספות למדידת קצב הנשימה הן בפנאומוגרפיה, המודדת בצורה מכנית או חשמלית את התרחבות בית החזה, או קפנוגרפיה, המודדת את הלחץ החלקי של פחמן דו-חמצני באוויר הננשף ומתרגמת את תדירות השינוי לקצב הנשימה. האחרונה משמשת תדיר בעת ניטור סימנים חיוניים, בפרט באנשים מונשמים מלאכותית.

== ערכים תקינים ==
באדם הבוגר קצב הנשימה באדם בריא במנוחה הוא 12–20 נשימות בדקה, כשקצב הנשימה בנשים מעט גבוה מבגברים. מרכז הנשימה מגדיר את מקצב הנשימה הבסיסי סביב שתי שניות לשאיפה ושלוש שניות לנשיפה, קרי 12 מחזורים בדקה של נשימה.
<br />
{| class="wikitable"
|+טווח קצב הנשימה הממוצע לפי גיל
!גיל
!מספר נשימות בדקה
|-
|0–6 שבועות
|30–60
|-
|6 חודשים
|25–40
|-
|3 שנים
|20–30
|-
|6 שנים
|18–25
|-
|10 שנים
|17–23
|-
|אדם בוגר
|12–20
|-
|65 ומעלה
|12–28
|-
|80 ומעלה
|10–30
|}

== חשיבות אבחנתית ==
ערכו האבחנתי של קצב הנשימה כסמן להפרעה בתפקוד הנשימתי וכביטוי למחלה משמעותית מוגבל, שכן אין מתאם גבוה בין ריווי חמצן בדם לשינויים בקצב הנשימה. עם זאת, ניטור קצב הנשימה משמש למעקב, יחד עם הסימנים החיוניים האחרים, אחר המצב הפיזיולוגי בחולים מורכבים, ומהווה סימן אזהרה מוקדם להידרדרות נוירולוגית, נשימתית או המודינמית.

== ראו גם ==
* פיזיולוגיה של מערכת הנשימה
* נשימת יתר

== הערות שוליים ==

קטגוריה:מערכת הנשימה
קטגוריה:תסמינים וסימנים הקשורים למערכת הנשימה ולמערכת ההובלה
קטגוריה:פיזיולוגיה
שייח' אל-אסלאם

טקסט=שייח' אל-אסלאם
שייח' אל-אסלאם (בערבית: شيخ الإسلام) הוא תואר כבוד אשר ניתן בדרך כלל לגדולי חכמי הדת באסלאם.

התואר הזה הופיע לראשונה בח'וראסאן, בשלהי המאה הרביעית להג'רה.

בחלק מארצות האסלאם, היה זה תואר כבוד לא רשמי אשר היה ניתן לפוסקי הלכה, בעוד שבמקומות אחרים התואר היה ניתן באופן רשמי על ידי המדינה לחשובים ביותר שבחכמי הדת.

== באימפריה העות'מאנית ==
באימפריה העות'מאנית, זה שקיבל את התואר היה בדרך כלל השופט הראשי של כל אחת מהערים מוסלמיות הגדולות, ובמיוחד המופתי הגדול של קונסטנטינופול. הוא בדרך כלל היה ממונה באופן ישיר על ידי הסולטאן

מנקודת מבטם של נציגים מערביים בחצר המלכותי של האימפריה העות'מאנית, השייח' אל-אסלאם היה דמות אפורה ומסתורית במערכת הפוליטית של האימפריה, אך בה בעת היה בעל כוח רב, שכן היקף פעילותו הוא בתחום הדת, תחום שבו לא לכולם היה הרבה ידע.

במובן מסוים, כוחו של השייח' אל-אסלאם היה גדול אף יותר מכוחו של הסולטאן, מפני שהוא יכול היה להכריז שצו כזה או אחר של הסולטאן אינו רלוונטי לשריעה. יחד עם זאת, הסולטאן היה יכול להחליף את השייח' אל-אסלאם באחד אחר, ואף לבטל את התפקיד או להגביל את תחום שיפוטו.

== בעלי התואר "שייח' אל-אסלאם" ==
בין האנשים שזכו לשאת את התואר הזה, ניתן למצוא את השמות שלהלן:
* אבוסוד אפנדי
* תקי א-דין א-סובקי
* תאג' א-דין א-סובכי
* אחמד אבן חנבל
* פח'ר א-דין א-ראזי
* אבן חג'ר אל-עסקלאני
* עבדאללה אלהררי
* שמס אל-דין פנרי

==קישורים חיצוניים==

== הערות שוליים ==

*
קטגוריה:ערכים שבהם תבנית בריטניקה אינה מתאימה
קטגוריה:תארים ותפקידים באסלאם
ספורטתרפיה

הספורטתרפיסט, נייט לוקארו (מימין) מעריך את פציעתו של שחקן ה[[יוסטון אסטרוס, ג'ורג' ספרינגר, לאחר שנפגע מזריקת כדור, 2014]]
ספורטתרפיה (הלחם של המילים "ספורט" ו"תרפיה"; באנגלית: Sports therapy) היא התערבות לא-כירורגית ולא-תרופתית המקלה על ספורטאי מההשפעות השליליות של ספורט מקצועני מהבחינות הפיזיולוגיות, המנטליות, הרגשיות וההתנהגותיות של העיסוק בספורט.

==מאפיינים==
ספורטתרפיסטים מסייעים בתוכניות למניעת פציעות, וכמגישי עזרה ראשונה.

במסגרת עבודתם מייעצים ספורטתרפיסטים לספורטאים כיצד להימנע מפציעות. הם מנחים כיצד לעשות שימוש מושכל באביזרי אימון, כיצד להשתמש במגנים, כיצד לבצע חבישות, וכיצד לתרגל באופן נכון והדרגתי.

==בישראל==
ספורטתרפיה אינה נכללת בחוק הסדרת העיסוק במקצועות הבריאות, כלומר אינה מקצוע טיפולי, ולכן ההכשרה בו אינה מחייבת הכשרה מעשית קלינית.

קורס תעודה בתחום ניתן באוניברסיטת תל אביב<ref></ref> ובבי"ס למאמנים במכון וינגייט.

לימודי תואר ראשון בספורטתרפיה מתקיימים בקריה האקדמית אונו. התואר אושר על ידי המועצה להשכלה גבוהה בשנת 2021, באופן זמני, לתקופה של שלוש שנים. לקראת סוף התקופה יבחן האישור מחדש. בג"ץ דחה עתירה נגד אישור התוכנית.

במעטפת ליווי מדעי-רפואי לסגלים האולימפיים של הוועד האולימפי בישראל אין תקנים לספורטתרפיסטים.<ref></ref>

==קישורים חיצוניים==
* [https://www.sportstherapy.co.il/ העמותה לספורטתרפיה]

==הערות שוליים==

קטגוריה:ספורט
הכחשת היריון

הכחשת היריון היא הפרעה פסיכיאטרית המתרחשת כאשר אשה הרה, אך מכחישה ומסרבת להאמין בכך. מדובר במצב פסיכיאטרי רגיש המעלה שאלות רבות בנוגע ליכולת של האם לשאת היריון, ולטפל בילד אחר כך.
==שכיחות==
מחקרים הראו כי עד השבוע ה-20 השכיחות להכחשה היא 1 מתוך 475. בשבוע ה-40 השכיחות יורדת ל-1 מתוך 25,000. לא זוהו גורמי סיכון המעלים את האפשרות למצב זה. כל אשה בגיל הפוריות עלולה ללקות בה.

==תסמינים==
היריון הוא תהליך המאתגר נשים פיזית ונפשית כאחד. הכחשת היריון עלולה להתרחש כאשר האישה לא מצליחה להתמודד עם האתגר. הכחשת היריון באה לידי ביטוי בטווח של התנהגויות – מהכחשה מוחלטת של ההיריון ועד למצב שבו יש מודעות להיריון, אבל יש צורך בהסתרתו. נשים הסובלות מהתופעה מוגדרות כלוקות בסוג של מחשבת שווא. הן מתעלמות מן השינויים בגופן או מייחסות אותם למשהו אחר, כמו ייחוס תנועות עובר לתנועות מעיים. דוגמה אחרת היא מחשבות על מחלות ממאירות במקום על היריון. הכחשת היריון מסכנת מאוד את העובר, למשל בגלל שימוש בחומרים אסורים בזמן ההיריון, חוסר מעקב היריון תקין, ובמצב קיצוני אפילו הרג העובר או רצח התינוק עם היוולדו. במצבים חריפים הכחשת היריון עלולה להימשך גם מעבר להיריון עצמו ולהוביל להדחקה מוחלטת של הלידה והתינוק – לדוגמה, אישה החושבת שהתינוק הבוכה שייך לאישה אחרת.

==סוגים נפוצים של הכחשת היריון==
הכחשת היריון כוללת טווח שלם של התנהגויות. אולם אפשר למפות מהן שלושה סוגי הכחשה מרכזיים:
* הכחשה אפקטיבית- מצב שבו האם מודעת לכך שהיא בהיריון, אבל לא חווה שום רגש או מחשבה שנלווים לתהליך. האם לא מתנהלת בצורה שונה ביום יום, לא הולכת לבדיקות, לא נקשרת לתינוק, או לא מתכננת את העתיד.
* הכחשה הימנעותית- מצב שבו האם מסרבת להאמין כי היא בהיריון. מקרים כאלה יכולים להתרחש לאחר אובדן של היריון קודם, כסוג של מנגנון הגנה. לרבות מהנשים הסובלות ממצב זה יש מעט תסמיני היריון, אם בכלל. את מעט התסמינים הן מסתירות. מנגנון ההסתרה שלהן טוב כל כך עד כי אפילו בני זוגם לא רואים את ההיריון.
* הכחשה פסיכוטית- מצב חמור יותר שבו אישה לא רק מכחישה את הריונה, היא ממציאה לעצמה כל מני תרחישים אחרים אפשריים, כמו סרטן, או מחלות אחרות. מצבים אלה יכולים להתלוות למצבים פסיכיאטריים חמורים אחרים (כמו פוסט טראומה, מאניה דפרסיה, או סכיזופרניה). הכחשה מסוג זה יכולה להיעלם באמצע ההיריון, ואז לחזור (כמו סוגים אחרים של פסיכוזה). נשים הסובלות מהכחשה כזאת לא טורחות להסתיר את ההיריון.

==ראו גם==
* היריון מדומה

==הערות שוליים==

קטגוריה:היריון
קטגוריה:הכחשה
ג'ורג' מילס הארפר

ג'ורג מילס הארפר (אנגלית: George Mills Harper; 5 בנובמבר 1914 קריק לין, שבמיזורי - 29 בינואר 2006, טלהסי, שבפלורידה) היה קצין בחיל הים האמריקאי בתקופת מלחמת העולם השנייה ופרופסור אמריטוס לספרות אנגלית. הארפר זכור היום בעיקר בשל היותו חוקר ספרותי של המשורר והמיסטיקן האירי, ויליאם בטלר ייטס, שהיה חתן פרס נובל לספרות (1923). הוא ידוע בשל פרסומיו הפוריים ובשל ספריו ברי הסמכא על פעילותו המיסטית של ייטס, שנמשכה במהלך כל ימי חייו של המשורר והעניין שגילה בנושאי תורת הנסתר, עניין שהחל והתפתח מוקדם בקריירת השירה של ייטס ובמקביל אליה. הארפר עסק, במידה פחותה בהרבה, גם בחקר אקדמי של הניאופלטוניות של ויליאם בלייק .

== שירות צבאי ==
כשהתגורר בצ'אפל היל, צפון קרוליינה, הארפר הצטרף לצי האמריקני ב-4 במאי 1942, והוחלט לשבצו ל-Frontier Base Mayport, פלורידה. במהלך מלחמת העולם השנייה הוא שירת בתור קצין מנהלה של תחנת הקליטה והאספקה הימית, שהייתה שייכת למפקדת הצי האמריקאי באוראן, אלג'יריה. כמו כן הארפר שימש כמפקד הפלוגה הימית בנאפולי, איטליה. הארפר שוחרר משירות חובה פעיל ב-3 באוקטובר 1946. הוא נשאר ביחידת המילואים של הצי האמריקני עד לפרישתו. במהלך קריירת המילואים שלו, שימש הרפר כקצין מפקדה, בגדוד המילואים הימי, השייך לאזורים 6–9, במחוז הצי השישי, דורהאם, צפון קרוליינה. הוא עבר לטלהאסי, פלורידה בשנת 1970. הוא פרש מהצי האמריקני ב-5 בנובמבר 1974.

== קריירה אקדמית ==
הארפר קיבל את הדוקטורט שלו באנגלית בשנת 1951 מאוניברסיטת צפון קרוליינה. הוא אף קיבל תואר פרופסור מצטיין באנגלית על שם רוברט או. לוטון, אוניברסיטת מדינת פלורידה. הוא שימש בעבר פרופסור ודיקן המכללה לאמנויות ומדעים בווירג'יניה טק ויו"ר המחלקה לאנגלית באוניברסיטת פלורידה ובאוניברסיטת צפון קרוליינה בצ'אפל היל. הוא היה הסופר והעורך של 12 ספרים, בעיקר על המשורר האירי ויליאם באטלר ייטס. בין ספריו הרבים שפורסמו על וו.ב. ייטס, היו השחר המוזהב של ייטס, וו. ב. ייטס ווו. טי. הורטון, תיעודה של חברות מיסטית וייטס ותורת הנסתר (כעורך). פרסומים נוספים היו: מהדורה ביקורתית של חזון ייטס (1925) (עורך עם וולטר קלי הוד), וסדרות הספרים: היצירה של חזון ייטס וניירות חזון ייטס. הוא קיבל תואר דוקטור לשם כבוד של טריניטי קולג', דבלין, אירלנד, על תרומתו למחקר על ייטס.

בהתייחס לתרומותיו של הארפר למחקר על ויליאם בלייק, הארפר כתב ופרסם את ספרו "הניאופלטוניות של ויליאם בלייק". תרומה נוספת ללימודי הניאופלטוניות הייתה שיתוף הפעולה שלו עם קתלין ריין בכתיבת הספר תומאס טיילור הפלטוניסט: כתבים נבחרים.

== ביבליוגרפיה נבחרת ==
* Harper, George Mills, editor of Yeats and the Occult, published by the Macmillan Press, xviii + 322 pp, 1976 . In Yeats Studies Series, edited by O'Driscoll, Robert and Reynolds, Lorna, General Editors.
* Harper, George Mills, The Neoplatonism of William Blake, published by The University of North Carolina Press, xvi + 324 pp, 1961 

==הערות שוליים==

קטגוריה:חוקרי ויליאם בלייק
קטגוריה:דפים עם תרגומים שלא נסקרו
קטגוריה:חוקרי ויליאם בטלר ייטס
קטגוריה:אמריקאים שנולדו ב-1914
קטגוריה:אמריקאים שנפטרו ב-2006
אנטוניו רוסולו

אנטוניו רוסולו (באיטלקית: Antonio Russolo; 1877–1942) היה מלחין איטלקי פוטוריסטי, אחיו של המלחין והתאורטיקאי הפוטוריסט המפורסם יותר, לואיג'י רוסולו. תקליט ה-78 שיצר בשנת 1921 היא ההקלטה האקוסטית היחידה ששרדה של אינטונארומורי המקורי. בשתי היצירות, "כוראל" ו"סרנאטה", שולבה מוזיקה תזמורתית מקובלת על רקע מכונות הרעש המפורסמות.

== שמע ==
את "כוראל" ו"סרנאטה" מאת אנטוניו רוסולו אפשר לשמוע מעל גבי תקליטורים [https://web.archive.org/web/20060513022323/http://www.ltmpub.freeserve.co.uk/futcat.html Musica Futurista: The Art of Noises and on Futurism & Dada Reviewed.]

[https://web.archive.org/web/20060117134444/http://ubu.wfmu.org/sound/artist_tellus/Tellus-21-Artists_05_russolo.mp3 MP3 audio file of Corale, Serenata (1924) from Ubu.com archive]

==קישורים חיצוניים==

קטגוריה:אמנים פוטוריסטים
רוסולו
קטגוריה:מלחינים איטלקים במאה ה-19
קטגוריה:מלחינים איטלקים במאה ה-20
קטגוריה:איטלקים שנולדו ב-1877
קטגוריה:איטלקים שנפטרו ב-1942
סמי וחברים מסביב לעולם

סמי וחברים מסביב לעולם (באנגלית: A Turtle's Tale 2: Sammy's Escape from Paradise, בתרגום חופשי לעברית: סיפורו של צב 2: הבריחה של סמי מגן עדן) הוא סרט הרפתקאות מונפש בלגי-צרפתי שביימו בן סטאסן ווינסנט קסטלוט, וכתב דומיניק פאריס. הסרט הוקרן לראשונה בבלגיה, צרפת וישראל ב-15 באוגוסט 2012. הסרט משמש כסרט המשך לסרט "מסביב לעולם ב-50 שנה". אורך הסרט הוא 93 דקות, ושפת המקור שלו היא אנגלית, אך הוא דובב לשפות נוספות, ביניהן: עברית, צרפתית ועוד.

== תקציר העלילה ==
סמי וריי, שני צבי ים וחברי אמת, נהנים מהמים והמחול של שונית האלמוגים. שני הצבים משגיחים על שתי צבות שזה עתה בקעו, ריקי ואלה, שנמצאות בדרכן אל הים הגדול. בהיום בהיר אחד, צייד חטף את סמי וריי בשביל להיכנס אותם לאקווריום מרהיב אליו מגיעים תיירים בדואים. האחראי על האקווריומים הוא ביג די, סוס הים שמגלה להם תוכנית לבריחה גדולה. עם החברים החדשים שמצאו, ג'ימבו הדג ולובסטר מגמגם, אנאבל התמנונה המתוקה ומשפחה שלמה של פינגווינים, סמי וריי רוקמים מזימת בריחה משלהם. כל זה קורה בזמן שריקי ואלה הקטנות מגיעות עם תוכנית לפרוץ פנימה בשביל להציל אותם.

== הדמויות והמדבבים ==
במאי הדיבוב בעברית היה שרון כהן, ומפיקת הדיבוב הייתה הדס מוזס.
{| class="wikitable plainrowheaders" style="text-align:center;"
! |שם הדמות
!מדבב/ת באנגלית
! |מדבב/ת בעברית
|-
|סמי
|אלן שירמן
|אוהד שחר
|-
|ריי
|חרי פייטון
|מיכה אוזין סליאן
|-
|ריקי
|קרטר הייסטינגס
|נדב ירושלמי
|-
|אלה
|קייטלין מאהר
|בר סביר
|-
|ביג די
|קרלוס אלזרקי
|אמנון וולף
|-
|ג'ימבו
|ביל פארקס
|שרון כהן
|-
|אנאבל
|קמיל לאבאדי
|איילה פלדמן
|-
|שלי
|איזבל פורמן
|הילה מערבי
|-
|רוזי
|אלנה אובך
|נורית בנאי קורן
|-
|לולו
|ג'ו תומאס
|רובי מוסקוביץ
|-
|אמא של אנאבל
|
|הילה מערבי
|-
|ריטה
|
|נורית בנאי קורן
|-
|מנהל
|
|גיא רושיניאק
|-
|צלופח איל פיליפ
|
|גדי לוי
|-
|צלופח איל מרקו
|
|שמחה ברבירו
|-
|שחף
|
|דור צויגנבום
|-
|קונסוולה
|
|אניטל אלבחר
|-
|דייג ג'אמייקני
|
|אייל פרידמן
|-
|טרמיין
|
|דור אררט
|-
|טוטס
|
|זיו מאיר
|-
|מוריס
|
|יובל סגל
|-
|ג'קס
|
|יובל סגל
|-
|קולות רקע
|
|יובל סגל
|-
|קולות רקע
|
|אלדד פריבס
|-
|קולות רקע
|
|דניאל לרוז פיק
|-
|קולות רקע
|
|דקלה הדר
|-
|קולות רקע
|
|מורן סופר
|-
|קולות רקע
|
|עדי לוי
|-
|קולות רקע
|
|רום קלטר
|}

== ראו גם ==
*מסביב לעולם ב-50 שנה

== קישורים חיצוניים ==

* [https://web.archive.org/web/20151227060042/http://bigo.tapuz.co.il/page-204.html כתבה על הסרט מעיתון "מעריב לילדים"], באתר [https://web.archive.org/web/20190311141823/http://bigo.tapuz.co.il/ ביגו בידור]

קטגוריה:סרטי 2012
קטגוריה:סרטי אנימציה ממוחשבת
קטגוריה:סרטי הנפשה צרפתיים
קטגוריה:סרטים באנגלית
קטגוריה:סרטים בלגיים
קטגוריה:סרטים צרפתיים
קטגוריה:סרטי המשך
קטגוריה:סרטי אנימציה על בעלי חיים
בורשודבוטה

בורשודבוטה (בהונגרית: Borsodbóta) הוא כפר במחוז בורשוד-אבאוי-זמפלן שבצפון מזרח הונגריה.

בורשודבוטה הוא אחד מכפרים רבים באירופה אשר חל פיחות (לעיתים כבד) באוכלוסייתו. כך, בשנת 2013 היו בכפר 921 איש ואוכלוסייתו ירדה עד ל-872 תושבים בשנת 2018.

בורשודבוטה נקרא עד שנת 1954: "בוטה" (Bóta) ובכפר הישן חיו מעט יהודים לתקופת זמן מוגבלת.
{| class="wikitable"
! שנה
! כמות יהודים
! כלל האוכלוסייה
|-
|1880
|9
|509
|-
|1910
|6
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
בורשודגסט

בורשודגסט (בהונגרית: Borsodgeszt) הוא כפר במחוז בורשוד-אבאוי-זמפלן שבצפון מזרח הונגריה.

==יהדות בורשודגסט==
לא ידוע רבות על יהודים בכפר מלבד המצאות יהודים בכפר וקיום של בית קברות יהודי במקום.

{| class="wikitable"
! שנה
! כמות יהודים
! כלל האוכלוסייה
|-
|1840
|59
|
|-
|1880
|32
|812
|-
|1910
|17
|
|-
|1920
|19
|
|-
|1930
|14
|
|-
|1941
|6
|807
|-
|}

==גאוגרפיה==
היישוב ממוקם באזור הרי Bükk , בין העיר מזקבשד לעיר מישקולץ, כ-20 קילומטרים דרומית למישקולץ. הכפרים שאי וואטה נמצאים במרחק של-6 ק"מ מהכפר, הכפר ביקאבראן נמצא במרחק של 10 ק"מ מהכפר, והעיר הקרובה ביותר, אמוד, נמצאת במרחק של 12 ק"מ מהכפר.

==היסטוריה==
האזור מיושב עוד מהתקופה הפרהיסטורית, וההתיישבות ההיסטורית הראשונה באזור הייתה בתקופת התיישבות המדיארים במרכז אירופה. הכפר הוזכר לראשונה בשנת 1292. אוכלוסיית הכפר התעסקה בגידול גפנים במשך מאות שנים, אך כיום אין לכך חשיבות כלכלית. בין השנים 1973 עד 1990 הכפר היה תחת מועצה משותפת עם הכפר שאי השכן.

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
בורשודיוואנקה

בורשודיוואנקה (בהונגרית: Borsodivánka) הוא כפר במחוז בורשוד-אבאוי-זמפלן שבצפון מזרח הונגריה.

בורשודיוואנקה הוא אחד מכפרים רבים באירופה אשר חל פיחות (לעיתים כבד) באוכלוסייתו. כך, בשנת 2013 היו בכפר 732 איש ואוכלוסייתו ירדה עד ל-704 תושבים בשנת 2018.

בבורשודיוואנקה התגוררו יהודים מעטים.

{| class="wikitable"
! שנה
! כמות יהודים
! כלל האוכלוסייה
|-
|1840
|3
|
|-
|1880
|11
|721
|-
|1910
|11
|
|-
|1920
|11
|
|-
|1930
|9
|
|-
|1941
|10
|1,014
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
Supplies

Supplies (בעברית: אספקה) הוא סינגל של הזמר האמריקאי ג'סטין טימברלייק מתוך אלבום האולפן החמישי שלו, Man of the Woods אשר יצא לאור בשנת 2018. השיר נכתב והופק על ידי טימברלייק ופארל ויליאמס, ויצא לאור ב-18 בינואר 2018. וידאו הקליפ בוים על ידי דייב מאיירס. הסינגל משרת כסינגל השני מתוך האלבום, אחרי הסינגל "Filthy".

== הפקה ==
"Supplies" הוא סינגל השני מתוך האלבום Man of the Woods. אחרי הסינגל Filthy. הסינגל הופק על ידי טימברלייק והנפטונס. הנפטונס גם הפיקו את השיר "Girlfriend" של הלהקה שבה טימברלייק היה בה אן סיינק.

== הקליפ ==
הווידאו-קליפ בוים על ידי דייב מאיירס, והשחקנית והזמרת אייזה גונזלס משתתפת בקליפ.

== מיקומי שיא ==

==קישורים חיצוניים==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי ג'סטין טימברלייק
קטגוריה:שירים באנגלית
קטגוריה:שירים שנכתבו על ידי ג'סטין טימברלייק
קטגוריה:שירים שנכתבו על ידי פארל ויליאמס
קטגוריה:וידאו קליפים שבוימו על ידי דייב מאיירס
קטגוריה:דיסטופיות
הסופר קאפ האיטלקי 2012

הסופר קאפ האיטלקי 2012 היה המהדורה ה-25 של הסופר קאפ האיטלקי. הוא נערך ב-11 באוגוסט 2012, באצטדיון הלאומי בייג'ינג, שבבייג'ינג, סין. המשחק שוחק בין אלופת הסרייה א' לעונת 2011/12, יובנטוס, לבין מחזיקת הגביע האיטלקי של אותה העונה, נאפולי. יובנטוס ניצחה במשחק בתוצאה 4-2 לאחר הארכה. זאת הייתה הפעם השלישית בארבע שנים שבה משחק במסגרת מפעל זה התקיים בסין.

==סיכום המשחק==

===הרכבי הקבוצות===
{| width=92%
|-
|
|
|}
{| width="100%"
|valign="top" width="50%"|
{| style="font-size: 90%" cellspacing="1" cellpadding="1"
|colspan="4"|יובנטוס:
|-
!| !!|
|
|-
| שוער || 1 || ג'אנלואיג'י בופון (קפטן)
|-
| מגן ימני || 26 || סטפן ליכטשטיינר 
|-
| בלם || 2 || לוסיו
|-
| בלם || 19 || לאונרדו בונוצ'י 
|-
| בלם || 15 || אנדראה ברצאלי
|-
| מגן שמאלי || 22 || קוואדוו אסמואה
|-
| קשר || 23 || ארתורו וידאל
|-
| קשר || 21 || אנדראה פירלו
|-
| קשר || 8 || קלאודיו מרקיזיו
|-
| חלוץ מרכזי || 32 || אלסנדרו מאטרי 
|-
| חלוץ מרכזי || 12 || סבסטיאן ג'ובינקו 
|-
|colspan=3|מחליפים:
|-
| שוער || 30 || מרקו סטורארי
|-
| הגנה || 11 || פאולו דה צ'לייה
|-
| קישור || 20 || סימונה פדואין 
|-
| קישור || 24 || אמנואלה ג'אקריני 
|-
| קישור || 39 || לוקה מארונה
|-
| התקפה || 9 || מירקו ווצ'יניץ' 
|-
| התקפה || 27 || פאביו קוואליארלה
|-
|colspan=3|מאמן:
|-
|colspan=4| מאסימו קאררה
|}
|valign="top"valign="top" width="50%"|
{| style="font-size: 90%" cellspacing="0" cellpadding="0" align=center
|colspan="4"|נאפולי:
|-
!width=25| !!width=25|
|
|-
| שוער || 1 || מורגן דה סאנטיס
|-
| מגן ימני || 11 || כריסטיאן מאג'ו
|-
| בלם || 14 || הוגו קמפאניירו
|-
| בלם || 28 || פאולו קנבארו (קפטן) 
|-
| בלם || 5 || מיגל בריטוס 
|-
| מגן שמאלי || 18 || חואן סונייגה 
|-
| קשר || 85 || ואלון בהראמי 
|-
| קשר || 88 || גקהאן אינלר 
|-
| קשר התקפי || 17 || מארק האמשיק 
|-
| חלוץ || 19 || גוראן פאנדב 
|-
| חלוץ מרכזי || 7 || אדינסון קבאני 
|-
|colspan=3|מחליפים:
|-
| שוער || 22 || אנטוניו רוסאטי
|-
| הגנה || 6 || סלבטורה ארוניקה
|-
| הגנה || 8 || אנדראה דוסנה 
|-
| הגנה || 21 || פדריקו פרננדס 
|-
| קישור || 23 || וולטר גרגאנו 
|-
| התקפה || 9 || אדוארדו ורגאס
|-
| התקפה || 24 || לורנצו אינסינייה
|-
|colspan=3|מאמן:
|-
|colspan=4| וולטר מצארי 
|}
|}
{| width=100% style="font-size: 90%"
|
עוזרי השופט:
 רנאטו פבראני
 אנדראה סטפני
 שופט רביעי:
 פאולו ברגונזי
|}

==ראו גם==
* עונת 2012/2013 בסרייה א'

==הערות שוליים==

קטגוריה:תחרויות כדורגל ב-2012
קטגוריה:יובנטוס
קטגוריה:בייג'ינג: תחרויות ספורט
קטגוריה:תחרויות כדורגל ברפובליקה העממית של סין
קטגוריה:נאפולי (כדורגל)
רבווה

רַבְּוַה (או: רבווה, באורדו: ) היא עיר בפקיסטן, אשר נמצאת על גדת נהר הצ'נאב, ואשר מהווה את המטה הכללי של קהילת האחמדים, מאז ה-20 בספטמבר 1948, אז עברה הקהילה מקדיאן שבהודו.

== דמוגרפיה ==
העיר מונה כ-70,000 תושבים, שמתוכם כ-97 אחוזים נמנים עם קהילת האחמדים. 3 האחוזים הנותרים הם נוצרים וסונים. רוב התושבים הם דוברי אורדו ופונג'אבי, לצד שליטה מלאה בשפה האנגלית.

== תחבורה ==
רכיבה על אופניים היא צורת התחבורה השלטת ברבווה, והיא מתוגברת על ידי רכיבה על אופנועים וריקשות חשמליות. ישנם אוטובוסים אשר מובילים מהעיר אל ערים מרכזיות כגון אסלאמאבאד.

== אקלים ==
רבווה מאופיינת בקיצים חמים ובחורפים קרים. עונת הקיץ שם היא מאפריל ועד אוקטובר, עם חודש מאי כשיא העונה, בו ניתן לחוות ימים בטמפרטורה של 40 מעלות. עונת החורף שם היא מחודש נובמבר ועד חודש פברואר, עם חודש ינואר כשיא העונה.

==קישורים חיצוניים==

== הערות שוליים ==

קטגוריה:פקיסטן: ערים
קטגוריה:אחמדים
קטגוריה:יישובים שהוקמו ב-1948
מארק קרדונה

מארק קרדונה אי רובירה (בקטלאנית: Marc Cardona i Rovira, נולד ב-8 ביולי 1995 בליידה שבספרד) הוא כדורגלן ספרדי-קטלאני המשחק בעמדת החלוץ במיורקה בהשאלה מאוססונה ובנבחרת קטלוניה.

== קריירה ==
קרדונה נולד בליידה שבקטלוניה ובצעירותו הצטרף למחלקת הנוער של סאן בניטו. ב-2014 עבר לאתלטיקו סאנלוקניו, קבוצה מחבל אנדלוסיה ששיחקה באותם ימים בליגה הרביעית בספרד. בעונת 2015/2016 היה לחלוץ המוביל בקבוצה. ב-41 הופעות במהלך העונה הבקיע 20 שערים, כולל שלושער נגד סביליה ג' ב-24 בינואר 2016, והוא היה משמעותי מאוד בהעפלתה של סנאלוקניו לליגה השלישית.

יכולתו הטובה משכה את עיניה של ברצלונה, מהבכירות שבכדורגל בספרד, שהחתימה אותו בקיץ לקבוצת המילואים שלה, ברצלונה אתלטיק, שהייתה אז בליגה השלישית. כבר בהופעת הבכורה בקבוצתו החדשה כבש קרדונה שלושער, בניצחון 3–1 על אתלטיקו סגונטינו. קרדונה שיחק בתדירות גבוהה בהרכב ברצלונה ב'. במהלך עונתו הראשונה שם הבקיע 15 שערי ליגה בדרכה למקום הראשון בביתה, ממנו הגיעה לפלייאוף ההעפלה לליגה השנייה. בפלייאוף עצמו כבש שני שערים נוספים ועזר בהשלמת המשימה. במקביל, זכה למספר הזדמנויות בקבוצה הבוגרת של המועדון, שהודרכה על ידי לואיס אנריקה. ב-30 בנובמבר 2016 ערך את הופעת הבכורה בקבוצה כשנכנס כמחליף במשחק הגביע הספרדי נגד הרקולס אליקנטה. ב-6 בדצמבר נכנס כמחליף במשחק ליגת האלופות נגד בורוסיה מנשנגלדבך שהסתיים בניצחון 4–0 לזכות קבוצתו. בסוף העונה זכתה ברצלונה בגביע המלך, תואר שנזקף לזכות קרדונה בזכות ההופעה שלו בתחילת העונה.

בעונת 2017/2018, עת חוותה ברצלונה ב' קשיים רבים בליגה השנייה, גם קרדונה התקשה להציג את היכולת שאפיינה אותה בעונה הקודמת. קרדונה הבקיע 7 שערי ליגה בלבד ב-29 הופעות, בעוד ברצלונה ב' סיימה את העונה במקום ה-20 וירדה חזרה לליגה השלישית. נוסף על כך, קרדונה לא ערך אף הופעה במהלך העונה בקבוצה הבוגרת של המועדון, אותה אימן ארנסטו ואלוורדה. בקיץ 2018 הושאל קרדונה למשך עונה אחת לאייבר. כבר בהופעת הבכורה שלו בקבוצתו החדשה, ב-31 באוגוסט, הבקיע קרדונה בניצחון קבוצתו 2–1 את ריאל סוסיאדד. את שערו השני במדי אייבר כבש קרדונה ב-9 במרץ 2019, בתיקו 1–1 עם דפורטיבו אלאבס.

ב-25 ביוני 2019 חתם על חוזה לארבע שנים במדי העולה החדשה ללה ליגה, אוססונה.

בפתיחת עונת 2020/2021 הושאל למיורקה (במקביל אנטה בודימיר הושאל לאוססונה).

== תארים ==
;ברצלונה
* הגביע הספרדי: 2016/17

== קישורים חיצוניים ==

== הערות שוליים ==

קטגוריה:חלוצי כדורגל ספרדים
קטגוריה:חלוצי כדורגל קטלאנים
קטגוריה:כדורגלנים קטלאנים
קטגוריה:כדורגלני אייבר
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני אוססונה
קטגוריה:כדורגלני מיורקה
קטגוריה:ספרדים שנולדו ב-1995
Wet

Wet (בעברית: רטוב) הוא סינגל רשמי של זמר ההיפ הופ סנופ דוג מתוך אלבום האולפן האחד-עשר שלו "Doggumentary". הגרסה הרשמית של הסינגל נוצר על ידי The Cataracs. הסינגל הגיע למקום ה-40 במצעד האמריקאי של בילבורד Hot R&B/Hip-Hop Songs, את המקום ה-18 בHot Rap Songsand, ואת המקום ה-13 במצעד Bubbling Under Hot 100 Singles. לשיר יצאה גרסת רמיקס עם הזמר והדי ג'יי הצרפתי דייוויד גטה, אשר נקראת "Sweat" ונכללה באלבום האולפן החמישי שלו Nothing but the Beat.

== רקע ==
הסינגל נכתב על ידי סנופ דוג ולהקת The Cataracs, שגם הפיקה את השיר. הוא יצא לאור לראשונה דרך האתר הרשמי של סנופ דוג ב-4:20 לפנות בוקר ב-30 בנובמבר.

== רמיקס ==

הרמיקס השני - והראשון שיצא לאור עם הפקתו של הזמר הצרפתי והדי ג'יי דייוויד גטה - נקרא "Sweat", ראה אור ב-4 במרץ 2011. הרמיקס הופק על ידי גטה והדי ג'יי וחברו הטוב אפרוג'ק. הרמיקס למעשה מבוסס על השיר "Don't You Want Me" משנת 1992 של הדיג'יי והמפיק הבריטי פליקס .

== הצלחה ==
בבריטניה, הרמיקס הרוויח בשבוע הראשון לצאתו את המקום ה-16, שבועיים לאחר מכן טיפס ועלה לטופ 10, והגיע למקום ה-4. השיר קיבל גם את המקום הראשון בבלגיה, בשלושה שבועות לא רצופים. השיר הגיע למקום ה-5 בפינלנד, גרמניה ואירלנד. בתאריך 14 במרץ 2011, הרמיקס עם גטה הרוויח לראשונה את המקום ה-60 במצעד ARIA Singles Chart, שבוע לאחר מכן טיפס למקום ה-9, ושלושה שבועות לאחר מכן נכנס לראש המצעדים וקיבל את המקום הראשון לשבוע אחד, אשר הופך את השיר של סנופ דוג לשיר השלישי שעושה זאת באוסטרליה.

== רשימת רצועות ==
=== Wet - הורדה דיגיטלית ===
* Wet - 3:47

=== Sweat - הורדה דיגיטלית ===
* Sweat (עם דייוויד גטה) - 3:15

=== רמיקסים שונים ===
* Sweat חיצוני (עם דייוויד גטה) - 5:43
* Sweat (הרמיקס עם דייוויד גטה ואפרוג'ק) - 7:30

== מיקומי שיא ==

==קישורים חיצוניים==

== הערות שוליים ==

קטגוריה:שירי סנופ דוג
קטגוריה:שירי דייוויד גטה
קטגוריה:שירים על מיניות
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של SNEP
א.ל.מ רשת חשמל ואלקטרוניקה

שמאל
א.ל.מ. (אלמ) או בשמה המלא א.ל.מ. רשת חשמל ואלקטרוניקה היא רשת חנויות למכירת מוצרי חשמל. רשת א.ל.מ. הוקמה בתל אביב בשנת 1978 על ידי צבי אהרונוביץ. ב-2019 מנתה הרשת 42 סניפים.

==היסטוריה==
סניף הרשת
הרשת החלה את פעילותה בשנת 1978 בתל אביב במכירה של מוצרי חשמל גדולים כגון מקררים, מכונות כביסה, מייבשים ומזגנים.

במרץ 2013 החזיקה א.ל.מ. ב-5% משוק החשמל בישראל ובכך מהווה החנות הקמעונאית הגדולה ביותר בשוק הישראלי.

===א.ל.מ דיוטי פרי===
בסוף שנת 2012 זכתה חברת מיניליין, מפעילת רשת א.ל.מ, במכרז להפעלת חנות למוצרי אלקטרוניקה בדיוטי פרי בטרמינל 3 שבנמל התעופה בן-גוריון.

ביוני 2017 זכתה החברה במכרז להפעלת חנות אלקטרוניקה בטרמינל 1 המחודש.

בפברואר 2019 הפסידה החברה במכרז רשות שדות התעופה לניהול שתי חנויות החברה בנתב"ג לרשת אופיס דיפו, וכך סיימה החברה את פעילותה בנמל התעופה.

==הרשת כיום==
סניפי החברה ממוקמים במרכזי מכירות, חלקם בתוך קניונים וחלקם במרכזים מסחריים.

א.ל.מ. משתתפת בירידי מוצרי חשמל פעמיים בשנה ביריד ספטמבר ויריד מרץ/אפריל באקספו תל אביב.

מוצרי הרשת כוללים מוצרים גדולים למטבח כגון מקררים, תנורים, כיריים, מדיחים ומכונות כביסה, מוצרי בידור כגון טלוויזיות וסטריאו ומוצרי פרודוקטיביות כמו טלפון חכם. מגוון המוצרים משתנה ומתעדכן לאורך השנה וב-2019 הציעה הרשת יותר מ־10,000 מוצרים שונים מיצרנים שונים, הגדולים שבהם בוש, סימנס ואלקטרולוקס.

בדצמבר 2019 מונה אורי להב למנכ"ל הנכנס של א.ל.מ. שיחליף את צביקה אהרונוביץ' שהקים וניהל את הרשת 41 שנה (1978-2019). אורי מגיע מעולם הרכב אחרי שהיווה מנכ"ל לקבוצת סמל"ת יבואנית סובארו, פיאט, אלפא רומיאו ועוד.<ref></ref>

== קישורים חיצוניים ==
* 
* [https://www.globes.co.il/news/article.aspx?did=1000970474 אחת ולתמיד: איפה כדאי לקנות מוצרי חשמל], גלובס 2014 

* [https://www.calcalist.co.il/marketing/articles/0,7340,L-3691825,00.html א.ל.מ מפתחת אתר שיאפשר לאסוף מוצרים מהחנויות], כלכליסט 2016

==הערות שוליים==

קטגוריה:רשתות שיווק בישראל
קטגוריה:קבוצת אלייד
קטגוריה:ישראל: חברות שהוקמו ב-1978
בית הספר האמריקאי הבין-לאומי באבן יהודה

בית הספר האמריקאי הבין-לאומי באבן יהודה הוא בית ספר פרטי באבן יהודה.

הלימודים בבית הספר מותאמים לתוכנית הלימודים האמריקאית ומשרד החינוך האמריקאי, הלימודים נעשים בשפה האנגלית, מתחם בית הספר מכיל בתוכו גן ילדים, בית ספר יסודי, חטיבת ביניים ותיכון.

המקום נוסד ב-1958 בחסות שגרירות ארצות הברית בישראל, ונקרא על שם השגריר וולוורת ברבור, מתחם בית הספר הוקם בתחילתו בכפר שמריהו, ב-2007 עבר המתחם לאבן יהודה.

מורי בית הספר מחויבים להיות בעלי השכלה של תואר שני ומעלה, ובמסגרת פעילויות בית הספר מתקיימים מפגשים עם תלמידי בתי ספר אמריקאיים ברחבי העולם.

בית הספר מיועד לתת מסגרת חינוכית לילדים אשר הוריהם עובדים בישראל באופן זמני ואינם משתקעים בה. בעיקר ילדים של דיפלומטים, ספורטאים זרים או של עובדים הנמצאים ברילוקיישן בישראל. ועל כן אינם יכולים ללמוד במערכת החינוך הישראלית בעברית. מלבדם חמישית מתלמידי בית הספר הם ישראלים. בעיקר תושבים חוזרים שכבר למדו במערכות חינוך דוברות אנגלית. 

== מבנה בית הספר ==
שטח בית הספר הוא כ-70 דונם והושקעו כ-150 מיליון שקלים בהקמתו.

בבית ספר נמצאת ספרייה בגודל של כ-2,600 מ"ר וכוללת 17 אלף ספרים בשפה האנגלית, בצמוד אליו קיים חדר אוכל ואודיטוריום בעל כ-400 מקומות.

מלבד המתקנים אשר משמשים לרוב ללימודים קיים במקום בריכה, חדר כושר, מגרשי טניס ואולם ספורט.

במקום יש כ-15 כיתות יסודי, 9 כיתות חטיבת ביניים ו-10 כיתות תיכון.

בכל הקמפוס כ-550 תלמידים.

== הקמפוס ההיסטורי בכפר שמריהו, 1984 ==
<gallery>
A classroom at the American High School in Herzliya (FL63448380).jpg|הכניסה לבית הספר עם לוגו AIS
A classroom at the American High School in Herzliya (FL63448257).jpg|דגלי ארצות הברית וישראל בכניסה לבית הספר
A classroom at the American High School in Herzliya (FL63447977).jpg|כיתה 
A classroom at the American High School in Herzliya (FL45740675).jpg|כיתה
A classroom at the American High School in Herzliya (FL63447732).jpg|שיעור ספורט
A classroom at the American High School in Herzliya (FL63447922).jpg|שיעור במעבדה
A classroom at the American High School in Herzliya (FL63448843).jpg|שיעור מוזיקה
A classroom at the American High School in Herzliya (FL63448277).jpg| חצר בית הספר
A classroom at the American High School in Herzliya (FL63448547).jpg| חצר בית הספר
</gallery>

==קישורים חיצוניים==

*
*[http://www.wbais.net/uploaded/1Redesign/admissions/Points_to_Ponder_-_Hebrew.pdf]
*[https://en.globes.co.il/en/article-666042 Even Yehuda extends American International School’s lease indefinitely]

==הערות שוליים==

קטגוריה:בתי ספר יסודיים בישראל
קטגוריה:בתי ספר תיכוניים בישראל
קטגוריה:אבן יהודה
קטגוריה:בתי ספר בין-לאומיים
נאום המוקה

נאום המוקה הוא הכינוי שניתן להתבטאויות של מאמן מכבי תל אביב בכדורסל, פיני גרשון, בהרצאה שערך בנובמבר 2000, אשר במהלכה שטח את משנתו על כדורסלנים שחומי עור. דבריו עוררו סערה, גררו תגובות נזעמות, וגרשון הואשם על ידי התקשורת בגזענות. בסמוך לאחר פרסום הפרשה, סיים גרשון את תפקידו בקבוצה.

== הנאום ==
ב-6 בנובמבר 2000, הרצה מאמן מכבי תל אביב, פיני גרשון בפני פורום קציני צה"ל במכללה הבין-זרועית לפיקוד ולמטה.

במהלך ההרצאה אמר גרשון: 

בתגובה לצחוק מהקהל, הדגיש גרשון:

דבר הנאום פורסם בכלי התקשורת ב-1 ביולי 2001, כחודשיים לאחר זכיית הקבוצה בגביע אירופה.

== תגובות והשלכות ==
הנאום עורר סערה וגרשון הואשם על ידי התקשורת בגזענות. לאחר הפרסום הביע גרשון חרטה, והדגיש כי חלק מהדברים הוצאו מהקשרם, חלק אחר נאמר בבדיחות הדעת, אולם אם למרות זאת מישהו נפגע, הוא מבקש להתנצל. בנוסף, טען גרשון כי הכוונה הייתה לא השוואה בין צבעים, אלא בין אנשים. מכבי תל אביב גינתה את הדברים. שחקן הקבוצה, אריאל מקדונלד, אמר בתגובה: "אני המום. זה לא משהו שציפיתי לשמוע מפיני. בכל מקרה, אם הוא אמר זאת אני מתכוון ליישב את הדברים איתו, בשיחה אישית".

לאחר פרסום הנאום, ועל אף זכיית הקבוצה בגביע אירופה, סיים גרשון את תפקידו והוחלף בעוזרו דייוויד בלאט.

שתי עונות לאחר מכן, לקראת עונת 2003/2004, הוחלט כי תל אביב תארח את פיינל פור היורוליג. על רקע האמור החזירה מכבי את גרשון לתפקיד המאמן - ובכך הואשמה כי היא נותנת לגיטימציה לנאום הגזעני. יו"ר הקבוצה, שמעון מזרחי, נימק זאת: "לפיני הייתה בזמנו החלקה, אותה אף אחד לא אהב, אבל כמו שיש חנינות במדינה אני מקווה שגם העניין הזה מאחורינו".

נייט האפמן אמר לימים כי גרשון חזר לאמן היות שאמר זאת בישראל ואילו היה אומר זאת בארצות הברית - הוא לא היה יוצא מזה בחיים.

בשנת 2008 בחר אתר ynet בנאום המוקה במקום ה-2 במצעד הנאומים הגדולים של מאמני הכדורסל הישראלי.

== קישורים חיצוניים ==
* [https://www.youtube.com/watch?v=mu25FEF5EUc הקלטה] של נאום המוקה באתר YouTube
*
*

== הערות שוליים ==

קטגוריה:נאומים בישראל
קטגוריה:2000 בישראל
קטגוריה:גזענות בישראל
קטגוריה:מכבי תל אביב (כדורסל)
קטגוריה:ישראל: פרשות בכדורסל
אנטל

אנטל (בספרדית: Entel) היא חברת טלקומניקציה בוליבאנית בבעלות ממשלת בוליביה. מטה החברה נמצא בעיר לה פאס, בוליביה. היא הולאמה בידי השלטון הסוציאליסטי בבוליביה בשנת 2008.

== הלאמת החברה ==
נשיא בוליביה, אוו מוראלס הלאים את החברה בשנת 2008,כחלק מגל ההלאמות ששיקף את המדיניות הסוציאליסטית של מוראלס. מאז 2008 עד 2017 ,שוויה של החברה גדל פי 3, מ-3.1 מיליארד דולר ל-9.3 מיליארד דולר.

תעריפי השירות הוזלו בצורה משמעותית מאז שהולאמה החברה, למשל: התעריף לדקת שיחה ירד מ-1.8 דולר לדקה ב-2008 ל-0.67 דולר לדקה ב-2017. מחיר הגלישה באינטרנט ירד מ-97.5 דולר ב-2008 ל-10.5 דולר ב-2017.

==קישורים חיצוניים==
* 

==הערות שוליים==

קטגוריה:חברות תקשורת
מכלל לאו אתה שומע הן

מכלל לאו אתה שומע הן הוא כלל בלוגיקה תלמודית. משמעותו היא שאם נאמר הצד השלילי של הדבר (אם לא A אז B) ניתן להסיק מכך על הצד החיובי (אם כן A אז לא B). ובצורתו ההפוכה, מכלל הן אתה שומע לאו: אם נאמר הצד החיובי (אם A אז B) ניתן להסיק מכך על הצד השלילי (אם לא A אז לא B). הכלל שנוי במחלוקת תנאים והוא גורר את הצורך בתנאי כפול.

==דוגמאות לכלל זה==
*תנאי כפול - לדעת רבי מאיר על תנאי להיאמר בצורה מפורשת וברורה, שאם הוא יקוים יחול המעשה ואם לא - לא. לעומת זאת לדעת רבי חנינא בן גמליאל אין צורך באמירת שני הצדדים של התנאי.
*מגילת סוטה - נחלקו תנאים אילו פסוקים נכתבים במגילה שמוחקים לסוטה. לגבי הפסוק "אִם לֹא שָׁכַב אִישׁ אֹתָךְ וְאִם לֹא שָׂטִית טֻמְאָה תַּחַת אִישֵׁךְ הִנָּקִי מִמֵּי הַמָּרִים הַמְאָרֲרִים הָאֵלֶּה" נחלקו התנאים. התלמוד מבאר שתיבת "הינקי" נדרשת כמו "אם לא - חינקי".
==יוצא מן הכלל==
* לגבי איסור קללה פוסק הרמב"ם שאם הקללה הייתה קללה הבאה מכלל הדברים - אינו לוקה עליה משום קללה: "הייתה הקללה באה מכלל הדברים כגון שאמר אל יהי פלוני ברוך לה' או אל יברכהו אל וכיוצא בדברים אלו אינו לוקה".

==קישורים חיצוניים==
*[https://daf-yomi.com/DYItemDetails.aspx?itemId=30728 מכלל לאו אתה שומע הן], באתר פורטל הדף היומי
==הערות שוליים==

קטגוריה:כללים ועקרונות במשפט העברי
ג'ון ברייסון

ג'ון אדגר ברייסון (באנגלית: John Edgar Bryson; נולד ב-24 ביולי 1943) הוא איש עסקים אמריקאי שכיהן כמזכיר המסחר ה-37 של ארצות הברית בשנים 2011–2012. ביוני 2012 יצא לחופשה ללא תשלום, ובהמשך החודש התפטר מתפקידו, אחרי שהיה מעורב בשלוש תאונות דרכים שנגרמו כתוצאה מבעיות בריאותיות.

== ביוגרפיה ==
ברייסון נולד ביולי 1943 בניו יורק. אביו ניהל מנסרה. ב-1961 סיים את לימודיו התיכוניים בתיכון קליבלנד השוכן בפורטלנד שבאורגון. ברייסון הוא בוגר אוניברסיטת סטנפורד, ובעל תואר Juris Doctor במשפטים מאוניברסיטת ייל, אותו קיבל ב-1969.

ב-1970, בצוותא עם סטודנטים אחרים שזה עתה סיימו את לימודי המשפטים שלהם באוניברסיטת ייל, סייע ברייסון להקים את המועצה להגנה על משאבי טבע (NRDC), והעניק לה ייעוץ משפטי לאחר ייסודה. בשנים 1976–1979 כיהן ברייסון כיו"ר מועצת הפיקוח על משאבי המים של מדינת קליפורניה, ובשנים 1979–1982 הוא כיהן כנשיא ועדת התשתיות הציבוריות של קליפורניה. ב-1983 עבד ברייסון במשרד עורכי הדין "מוריסון & פורסטר" בסן פרנסיסקו. ברייסון הצטרף לחברה אדיסון אינטרנשיונל ב-1984, וכיהן כדירקטור בחברה מ-1990 ועד לפרישתו ב-31 ביולי 2008.

ברייסון היה דירקטור במספר ארגונים בולטים. הוא היה חבר במועצות המנהלים של בואינג, חברת וולט דיסני וקרן ויליאם מייקון קק. הוא היה חבר במספר מועצות מנהלים של מוסדות ללא כוונות רווח חינוכיים, סביבתיים חינוכיות, סביבתיות ועמותות אחרות, בהן "השולחן העסקי של קליפורניה", וכנאמן באוניברסיטת סטנפורד, במכון הטכנולוגי של קליפורניה, יו"ר משותף של המועצה הפאסיפית למדיניות בינלאומית, ויו"ר המכון למדיניות ציבורית של קליפורניה.

ב-31 במאי 2011, נשיא ארצות הברית ברק אובמה הודיע על כוונתו למנות את ברייסון למזכיר המסחר של ארצות הברית במקומו של גארי לוק. הסנאטור ג'ים אינהוף מאוקלהומה, חבר המפלגה הרפובליקנית, השהה את הדיונים על אודות מינויו של ברייסון בגלל מדיניותו הסביבתית של האחרון. הסנאט הגיע מאוחר יותר להסכמה פה אחד בעניינו של ברייסון, והסנאט אישר את מינויו לתפקיד ברוב של 26–74 ב-20 באוקטובר 2011. הוא הושבע לתפקידו ב-21 באוקטובר, כמזכירה ה-37 של מחלקת המסחר.

ב-9 ביוני 2012 היה ברייסון מעורב בתאונות פגע וברח בערים סן גבריאל ורוזמיד שבקליפורניה. הוא נמצא מחוסר הכרה במקום בו אירעה התאונה השנייה. דובר מחלקת המסחר אישר כי לברייסון היה חלק בתאונות, וטען כי ברייסון סבל מפרכוס אפילפטי. ב-11 ביוני הכריז ברייסון על יציאה לחופשה ללא תשלום מסיבות רפואיות. סגנית מזכיר המסחר, רבקה בלאנק, החלה לכהן כמזכירת המסחר בפועל לאחר יציאתו לחופשה למשך כשנה. ב-21 ביוני 2012, ברייסון הודיע על התפטרותו הרשמית מתפקידו כמזכיר המסחר. ב-3 ביולי הודיעו התובעים במחוז לוס אנג'לס הודיעו כי כתב אישום פלילי לא יוגש נגדו.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:דירקטורים אמריקאים
קטגוריה:מזכירי המסחר של ארצות הברית
קטגוריה:חברי הקבינט של ארצות הברית בממשל ברק אובמה
קטגוריה:חברי האקדמיה האמריקאית לאמנויות ולמדעים
קטגוריה:בוגרי אוניברסיטת סטנפורד
קטגוריה:בוגרי בית הספר למשפטים באוניברסיטת ייל
קטגוריה:בעלי תואר דוקטור מאוניברסיטת ייל
קטגוריה:בואינג: אישים
קטגוריה:אמריקאים שנולדו ב-1943
קוטילורוניצוס

איור של קוטילורוניצוס
קוטילורוניצוס (שם מדעי: Cotylorhynchus) הוא סוג של פליקוזאור גדול אשר חי בתקופת הפרם לפני 279.5-272 מיליון שנה. המאובנים שלו התגלו ב-1937 באוקלהומה ובטקסס.

הקוטילורוניצוס היה הגדול שבבני קבוצת הפליקוזאורים לאחר הסוג אלירזאורוס והיה בעל רגליים רחבות, גוף שטוח וראש קטן ביותר ביחס לממדיו. הוא הגיע לאורך 6 מטרים ולמשקל של יותר מ-2 טון. לזוחל זה הייתה לסת עליונה גדולה בהרבה מהתחתונה והוא היה בעל נחיריים רחבות שאולי דמו לפתחי נשימה של חיות ימיות. הרגליים היו כבדות, בעלות טפרים ארוכים והם בלטו מצידי גופו. ככל הנראה הוא היה יצור צמחוני איטי שאולי חי בדומה לצב ים מודרני והשתמש ברגליו הארוכות כדי לנוע ביבשה באיטיות, אך אולי שחה במהירות גדולה יותר. בניגוד לרוב הזוחלים אצל הקוטילורוניצוס היו רמזים לכך שהיה בעל סרעפת שעזרה לו לנשום תוך כדי תנועתו.

בסוג זה נמצאו 3 מינים, 2 מהם התגלו באוקלהומה ואחד בטקסס. הגדול מביניהם היה המין Cotylorhynchus romeri.

==קישורים חיצוניים==

קטגוריה:בעלי חיים שתוארו ב-1937
קטגוריה:טקסונים שתוארו בידי וויליס סטובל
קטגוריה:פליקוזאוריה
קטגוריה:בעלי חיים שחיו בפרם באמריקה הצפונית
קטגוריה:מאובני טקסונים שתוארו ב-1937
אנטאוזאורוס

אנטאוזאורוס (שם מדעי: Anteosaurus; מיוונית: "לטאת אנטאוס") הוא סוג של סינאפסיד גדול בן לקבוצה דינוצפאליה אשר חי בדרום אפריקה במשך תקופת הפרם שבעידן הפלאוזואיקון. הוא חי לפני 266-260 מיליון שנה ונכחד לקראת סוף הפרם. מינים שונים השתייכו בעבר לסוג אך כיום ישנו רק מין אחד בו - Anteosaurus magnificus שנחקר ב-1921.

האנטאוזאורוס היה זוחל קרוב ליונקים שהיה אוכל בשר גדול. הוא הגיע לאורך 5-6 מטר ולמשקל 500-600 ק"ג. דבר זה הופך אותו לטורף הסינאפסידי הגדול ביותר שהתקיים. הוא היה בעל גולגולת גבוהה באורך 80 ס"מ שהייתה בעלת מבנה גרמי. המבנה של השיניים הקדמיות דמה לניבים שנועדו לקרוע בשר ושיניים קטנות יותר לצד הלחי שנועדו לחתוך מזון. המבנה של הלסת מזכיר לסת של טירנוזאורוס והשיניים בלטו גם כשהפה היה סגור. 

חוקרים מסוימים סברו שמבנה גופו הכבד מנע ממנו להיות טורף מוצלח ביבשה ואולי הוא חי בדומה לתנין וארב לטרף במים. הם תומכים את זה בצורת ראשו הגדולה, זנבו הרחב והשטוח וטפריו החלשות. חוקרים אחרים טוענים שאולי היה קרוב לשטחי מים אך היה יכול גם לצאת החוצה ולרדוף אחרי טרף איטי, למשל דינוצפאלים אחרים. 

מבנה הגולגולת העבה שהזכירה בצורתה גולגולת כבש או פכיצפלוזאורוס אולי שימשה לתחרות בין יריבים אך ייתכן ששימשה גם כאיל ניגוח המוטח חזק בטרף ופוצע אותו.

==קישורים חיצוניים==

קטגוריה:דינוצפאליה
קטגוריה:בעלי חיים שחיו בפרם באפריקה
קטגוריה:מאובני טקסונים שתוארו ב-1921
טאפינוצפלוס

טאפינוצפלוס (שם מדעי: Tapinocephalus; מילולית: "ראש צנוע") הוא סוג של סינאפסיד גדול ביותר מהקבוצה דינוצפאליה, אשר התקיים כמו קרוביו בתקופת הפרם שבסוף עידן הפלאוזואיקון. בדומה לקרוביו הוא היה בעל גולגולת דמוית קסדה שהייתה קטנה יחסית לגודלו של היצור הנושא אותה ומכאן משמעות שמו. המאובנים של זוחל זה התגלו בתצורות אברהמסקרל שבדרום אפריקה באזור הקארו. הוא נקרא ב-1876 בידי החוקר המפורסם ריצ'רד אוון.

הטאפינוצפלוס נחשב לגדול ביותר בתראפסידים והוא הגיע לאורך 3 מטרים ולמשקל 1.5-2 טונות. הוא היה בעל רגליים קצרות שפנו החוצה מהגוף, שרירי כתפיים רחבים וחזקים ובקצם הייתה גולגולת דמוית-קסדה קטנה שדמתה לגולגולת של כבש או של פכיצפלוזאורוס ונועדו אולי להתנגחות הדדית של זכרים יריבים. בקצה הגולגולת היו פתחי נשימה גדולים והלסתות היו קטנות וחלשות ונועדו לאכילת צמחייה. במראהו הוא דמה מאוד למוסצ'ופס (Moschops).

יצור איטי זה היה אוכל צמחים שאולי חי בסמוך לביצות או גדות נהר בעדרים. הגולגולת שלו עזרה לו להתנגח עם יריביו ולספוג את החבטות.

==קישורים חיצוניים==

* 

קטגוריה:דינוצפאליה
קטגוריה:בעלי חיים שחיו בפרם באפריקה
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1876
Lemon Tree (שיר של פולס גארדן)

Lemon Tree (בעברית: עץ לימון) הוא שיר שבוצע על ידי להקת פולס גארדן הגרמנית, ויצא לאור כסינגל ב-1995. השיר היה ללהיט בינלאומי בשנת 1996. הוא הגיע למקום ה-26 במצעד בבריטניה וצעד מספר שבועות בראש בגרמניה. 
פטר פרוידנטהלר סולן הלהקה אמר שכתב את השיר ביום ראשון בערב כאשר חיכה לחברתו. 

בשנת 2009 הוציאה הלהקה גרסה מחודשת לשיר כחלק מאלבום אוסף שהוציאה. השיר קיבל את תואר הפלטינה בשווייץ.

==גרסאות כיסוי ופארודיות==
כוכב תוכניות הילדים מאירלנד דסטין תרנגול ההודו הקליט גרסה פארודית לשיר שנקראה "Christmas Tree" (עץ חג המולד). הזמרת הטאיוואנית טרסי סו הוציאה גרסה לשיר במנדרינית בשנת 1996. 
בשנת 2015 השיר סומפל לשיר lemon tree על ידי הזמר דריק הו מסינגפור.

==קישורים חיצוניים==

* [https://mshironet.mako.co.il/artist?type=lyrics&lang=3&prfid=11809&wrkid=24305 מילות השיר] באתר שירונט

קטגוריה:שירים באנגלית
קטגוריה:שירים על בדידות
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הסינגלים האירי
קטגוריה:שירים על עצים
טיטאניקטיס

טיטאניקטיס (שם מדעי: Titanichthys; משמעות שמו: "דג טיטאן") הוא סוג של דג בעל שריון אשר חי באמריקה הצפונית, במרוקו ואולי גם באירופה, במרכז פולין. עם זאת מינים שונים ששויכו לסוג התבטלו בהמשך. הטיטאניקטיס היה הגדול בכל הדגים בעלי השריון והוא חי בסוף הדבון שבעידן הפלאוזואיקון. הוא סווג ב-1885 בידי החוקר ג'ון סטרונג ניוברי.

הטיטאניקטיס היה דג שהגיע לאורך 8–9 מטרים והיה בעל סנפירי חזה גדולים, סנפיר גב נמוך סנפירים קטנים יותר בקרבת הזנב וזנב רחב בעל אונה אחת בקצה. לסתות דג זה הגיעו לאורך מטר והיו בעלות לוחיות עצם רחבות שדמו לאלה של לווייתני המזיפות או של הכריש הענק ונועדו גם לתזונה בסינון של יצורי פלנקטון או קריל קטנים ואולי גם להקות דגים קטנים מתקהלים. הלסתות היו עבות ודמו לאלה של הטורף הקרוב דנקליאוסטיוס אך היו חסרות את השיניים העבות שלו אלא נועדו להיפער והיו בעלי לוחיות שמנעו מיצורים קטנים להימלט החוצה כשהפה נסגר.

מבנה גופו דמה לזה של כריש ענק או כריש לווייתני והוא חי ככל הנראה באוקיינוס הפתוח, שם חיפש יצורים קטנים שחיו בלהקות.

==קישורים חיצוניים==

איור אפשרי של טיטאניקטיס.

קטגוריה:בעלי שריון
קטגוריה:בעלי חיים שחיו בדבון באמריקה הצפונית
קטגוריה:בעלי חיים שחיו בדבון באפריקה
קטגוריה:מאובני טקסונים שתוארו ב-1885